[{"text_idx": "#000001", "text": "Credwn na ddylid rhyddhau unrhyw un o sefydliadau\u2019r wladwriaeth i ddigartrefedd."}, {"text_idx": "#000002", "text": "Ar hyn o bryd, rydyn ni\u2019n gweld llawer gormod o bobl yn cael eu rhyddhau o garchardai heb gartref i ddychwelyd iddo."}, {"text_idx": "#000003", "text": "Yn yr un modd ag y mae gan awdurdod lleol ddyletswydd i gynorthwyo pawb sydd mewn perygl o fod yn ddigartref, credwn y dylai fod yn ddyletswydd ar Wasanaeth Carchardai a Phrawf EM (HMPPS) i sicrhau nad yw\u2019r bobl sy\u2019n gadael ei ofal yn cael eu rhyddhau i ddigartrefedd."}, {"text_idx": "#000004", "text": "Yn ogystal a\u0302 bod mewn mwy o berygl o broblemau iechyd corfforol a meddyliol, mae unigolion sy\u2019n cael eu rhyddhau o\u2019r carchar heb gartref i ddychwelyd iddo hefyd yn fwy tebygol o aildroseddu, sy\u2019n rhoi mwy a mwy o bwysau ar garchardai a gwasanaethau prawf sydd eisoes dan bwysau."}, {"text_idx": "#000005", "text": "Er bod gennym ni yn y Wallich berthynas waith gadarnhaol a\u0302 Gwasanaeth Carchardai a Phrawf EM yn barod, hoffem weld y gwaith sy\u2019n cael ei wneud ar draws asiantaethau yng nghyswllt materion fel tai ac iechyd yn dod yn fwy strategol, dan arweiniad Llywodraeth Cymru a Llywodraeth y DU."}, {"text_idx": "#000007", "text": "Rydyn ni\u2019n galw ar Lywodraeth nesaf Cymru i weithio\u2019n rhagweithiol gyda Gwasanaeth Carchardai a Phrawf EM a Gweinyddiaeth Cyfiawnder y DU i fynd i\u2019r afael a\u0302\u2019r mater hwn sy\u2019n gyfrifol am lawer o ddigartrefedd yng Nghymru."}]